એક દિવસ બન્યું એવું કે, સુનીલ તેનો મોબાઇલ ઘેર ભૂલી ગયો. ફોન ઘરમાં રહી ગયો અને તે લખનૌ જતો રહ્યો. એ દિવસે રોજના નિયમ પ્રમાણે રૂબીએ સુનીલના મોબાઇલ પર ફોન જોડયો. બીનાએ મોબાઇલના સ્ક્રીન પર ‘રૂબી’ નામ વાંચી લીધું. એણે ફોન ઉપાડીને રૂબીને ખખડાવી : ‘તું મારા ઘરમાં આગ લગાડી રહી છે. તું હજુ કુંવારી છે અને પરણેલા પુરુષને પ્રેમ કરતાં શરમાતી નથી. તું ચારિત્ર્યહીન છે. હવે બીજી વાર ફોન કરીશ તો મહિલા પોલીસને જાણ કરી તારી સામે ફરિયાદ નોંધાવીશ. તું કુલટા છે.’